আসাদুজ্জামান নূর: অনেক সময় উনি নিজেই সংবাদ পেয়ে উদ্যোগী হয়ে ডেকে এনে সাহায্য করেন। আবার অনেকে আমাদের মন্ত্রণালয়ের মাধ্যমে আবেদন করেন। আমরা সেই আবেদন তার কাছে পৌঁছে দিলে তিনি সেখানেও পর্যাপ্ত সাহায্য করেন। দশ লক্ষ, কুড়ি লক্ষ টাকাও আপা নানা শিল্পীর জন্য আমাকে দিয়েছেন। আবার অনেককে ব্যাংক একাউন্ট করে দিয়েছেন, সেই ব্যাংক একাউন্ট থেকে সে নিয়মিত টাকা পাচ্ছে। নানানভাবে করা হয়েছে। তবে যেটি আমরা চিন্তাভাবনা করছি, নাটকের ক্ষেত্রেই মূলত ভাবনাটি এসেছে, কিছু শিল্পীকে মাসোহারা দেয়া।